# **Príloha č. 1 - Opis predmetu zákazky**

Predmetom zákazky je výroba a dodanie náhradných dielov pre historizujúce osvetlenie pozostávajúce z historizujúcich stožiarov a konzol verejného osvetlenia pre Bratislavu podľa dodaného 3D modelu a fotodokumentácie s okótovanými prvkami. Historizujúce stožiare a konzoly môžu byť vyrobené   
zo segmentov spojené do jedného celku, alebo vyrobené ako jeden výrobok. Uvedené výrobky slúžia ako náhradné diely pre existujúce historizujúce osvetlenie. Stožiare musia mať dvierka a musia umožňovať montáž a servis elektrovýzbroje GURO EKM-2050-2D1-4S/C a pripojenie uzemňovacej guľatiny vo vnútri stožiara.

Prílohou č. 4 súťažných podkladov sú:

* Výkres stožiara v PDF
* 3D model stožiara
* fotografie konzol
* okótované výkresy konzol

Dodaný predmet zákazky v príslušnej časti musí spĺňať všetky požiadavky a špecifikácie uvedené v prílohe č. 4 súťažných podkladov.

Nižšie uvedené špecifikácie predmetu zákazky sú rovnaké pre obe časti zákazky.

# **Materiál**

Teleso: Sivá liatina/hliníková zliatina

Ďalšie konštrukčné časti: Pozinkovaná oceľ

Všetok spojovací materiál: Nehrdzavejúca oceľ (nerez) triedy A2

Tesniace prvky medzi segmenty a pod svietidlo: Materiál typu „klingerit“

Verejný obstarávateľ v súvislosti s materiálom použitým na výrobu telesa vyzýva uchádzača,   
aby zohľadnil environmentálne aspekty jeho výroby a uprednostnil využitie recyklovaných materiálov, pokiaľ je to technicky a bezpečnostne možné bez negatívneho vplyvu na kvalitu, životnosť a statické vlastnosti výrobku.

# **Farba**

Viditeľné časti opatrené náterovým systémom vhodným na daný podklad v zmysle pokynov výrobcu náterovej hmoty RAL 9005 lesklá s garanciou stálosti vlastností min. 10 rokov.

Farba musí s ohľadom na životné prostredie spĺňať limity prchavých organických zlúčenín (VOC) stanovené všeobecne záväznými právnymi predpismi a technickými normami platnými v SR.

# **Dodanie**

Predmet zákazky bude dodávaný na adresu Kopčianska 72, Bratislava, resp. iné miesto v rámci mesta Bratislava.

# **Obsah dodávky**

Predmet zákazky (stožiare) bude dodaný ako rozložený časti alebo vcelku ako jeden kus.

# **Balenie:**

Predmet zákazky bude dodaný v papierových perforovaných balíkoch, pásoch, kartónoch, prípáskované na paletách. Použitý baliaci materiál musí byť recyklovateľný.